মাই পেপার

মাই পেপার () সিঙ্গাপুর প্রেস হোল্ডিংস কর্তৃক প্রকাশিত সিঙ্গাপুরের একটি বিনামূল্যে বিতরিত, দ্বিভাষিক (ইংরেজি ও চীনা) সংবাদপত্র ছিল।

এটি সরকারি ছুটির দিন ব্যতীত সোমবার থেকে শুক্রবার পর্যন্ত প্রকাশিত হতো এবং পত্রিকাটির ওয়েবসাইটে এর মুদ্রিত সংস্করণের একটি ইলেকট্রনিক অনুলিপি প্রকাশ করা হতো। পত্রিকাটির দৈনিক প্রচার সংখ্যা ছিল ৩,০০,০০০ এবং এটি সকালে এমআরটি স্টেশন, বাস ইন্টারচেঞ্জ, অফিস ভবন এবং সিঙ্গাপুরের নির্দিষ্ট কিছু আবাসিক এলাকায় বিতরণ করা হতো।

মাই পেপার একটি কম্প্যাক্ট আকারের, পূর্ণ-রঙিন সংবাদপত্র ছিল এবং এর দুটি "প্রথম" পাতা ছিল। এটি ইংরেজি ও চীনা ভাষায় দুটি সমান অংশে বিভক্ত ছিল, যেখানে পত্রিকাটির ইংরেজি ভাষার অংশটি বাম থেকে ডানে (একটি ইংরেজি বইয়ের মতো) এবং বিপরীত দিকের চীনা ভাষার অংশটি ডান থেকে বামে (একটি চীনা বইয়ের মতো) লেখা হতো। খবরের হুবহু অনুবাদ না করে, মাই পেপারের প্রতিটি সংবাদ বা মন্তব্য শুধুমাত্র একটি ভাষায় উপস্থাপন করা হতো।

 ইতিহাস 
মাই পেপার  প্রথম প্রকাশিত হয়  ২০০৬ সালের ১ জুন  এবং এটি  সিঙ্গাপুরের প্রথম বিনামূল্যে বিতরিত চীনা ভাষার সংবাদপত্র ছিল। এর দৈনিক প্রচার সংখ্যা ছিল ১,০০,০০০ এবং প্রাথমিকভাবে এটি মঙ্গলবার থেকে শনিবার পর্যন্ত প্রকাশিত হতো। ২০০৮ সালে, মাই পেপার সিঙ্গাপুরের প্রথম পূর্ণাঙ্গ দ্বিভাষিক সংবাদপত্র হিসেবে পুনরায় চালু হয়।

২০১৬ সালের ১৭ অক্টোবরে, সিঙ্গাপুর প্রেস হোল্ডিংস ১০% কর্মী ছাঁটাই করার ঘোষণা দেয় এবং জানায় যে মাই পেপার ও দ্য নিউ পেপার (টিএনপি) একীভূত হয়ে একটি নতুন আঙ্গিকের টিএনপি গঠন করবে, যা ২০১৬ সালের ১ ডিসেম্বর  থেকে বিনামূল্যে বিতরণ করা হবে।

 তথ্যসূত্র 

বিষয়শ্রেণী:চীনা (সরলীকৃত) ভাষার সংবাদপত্র
বিষয়শ্রেণী:দ্বিভাষিক সংবাদপত্র
বিষয়শ্রেণী:২০০৬-এ প্রতিষ্ঠিত সংবাদপত্র